26.

V lisa tekst asendatakse järgmiselt: „V LISA Piirnormid suurte paiksete saasteallikate kategooriatest eralduva heite piiramiseks 1. Raskmetallide heite piiramiseks on olulised kahte liiki piirnormid: a) konkreetse raskmetalli või raskmetalli rühma piirnorm ning b) tahkete osakeste heite üldine piirnorm. 2. Tahkete osakeste piirnormiga ei saa põhimõtteliselt asendada kaadmiumi, plii ja elavhõbeda piirnorme, sest tahkete osakeste heites leiduvate metallide kogus on protsessides erinev. Kõnealuste piirnormide järgimine aitab aga märkimisväärselt vähendada raskmetallide heidet üldiselt. Lisaks sellele on tahkete osakeste heite seire üldjuhul vähem kulukas kui üksikute ainete seire ning üksikute raskmetallide pidev seire ei ole üldiselt teostatav. Seetõttu on tahkete osakeste piirnormi praktiline tähtsus suur. Enamikel juhtudel on piirnormid käesolevas lisas ka kehtestatud, et täiendada konkreetseid kaadmiumi, plii või elavhõbeda piirnorme. 3. Punkti A kohaldatakse protokolliosaliste suhtes, välja arvatud Ameerika Ühendriigid. Punkti B kohaldatakse Ameerika Ühendriikide suhtes. A. Protokolliosalised, välja arvatud Ameerika Ühendriigid 4. Ainult käesoleva punkti kohaldamisel tähendab „tolm“ proovivõtutingimustes gaasifaasis hajutatud mis tahes kuju, struktuuri või tihedusega osakeste massi, mida saab teatavates tingimustel koguda filtrimismeetodil pärast analüüsitavast gaasist esindusliku proovi võtmist ning mis jääb pärast teatavates tingimustes kuivatamist filtrist ülesvoolu ja filtrile. 5. Käesoleva punkti kohaldamisel tähendab „heite piirnorm“ või „piirnorm“ käitise heitgaasides sisalduva tolmu ja konkreetsete käesoleva protokolliga hõlmatud raskmetallide sisaldust, mida ei tohi ületada. Kui ei ole sätestatud teisiti, arvutatakse piirnorm saasteaine massina jääkgaaside mahu kohta (väljendatuna mg/m3), eeldades kuiva gaasi temperatuuri ja rõhku standardtingimustel (maht 273,15 K ja 101,3 kPa juures). Heitgaasi hapnikusisalduse suhtes kohaldatakse norme, mis on esitatud teatavate suurte paiksete saasteallikate kategooriate kohta. Lahjendamine heitgaasides sisalduvate saasteainete kontsentratsioonide vähendamiseks ei ole lubatud. Seadmete käivitamis-, seiskamis- ja hooldusetappi ei võeta arvesse. 6. Heitkoguseid kontrollitakse kõigil juhtudel mõõtmise või arvutustega, millega tagatakse vähemalt sama täpsus. Piirnormidest kinnipidamist kontrollitakse pidevate või perioodiliste mõõtmiste või muu tehniliselt töökindla meetodiga, sealhulgas kontrollitud arvutusmeetoditega. Asjaomaste raskmetallide mõõtmised tuleb teha iga tööstusliku allika puhul vähemalt kord kolme aasta jooksul. Arvesse võetakse täitevorgani istungjärgul protokolliosaliste vastuvõetud juhenddokumente mõõtmis- ja arvutusmeetodite kohta. Pidevate mõõtmiste puhul saavutatakse piirnormidele vastavus, kui kinnitatud keskmine igakuine heide ei ületa heite piirnormi. Perioodiliste mõõtmiste või muude sobivate määramis- või arvutusmenetluste korral saavutatakse heite piirnormidele vastavus, kui keskväärtus, mis põhineb asjaomasel hulgal esindavates tingimustes tehtud mõõtmistel, ei ületa heitkoguste normi väärtust. Kontrollimisel võidakse arvesse võtta mõõtmismeetodite ebatäpsust. Samuti on võimalik ainete kaudne seire summaarsete parameetrite/kumulatiivsete parameetrite kaudu (nt tolm kui raksmetallide summaarne parameeter). Mõnel juhul on heite töötlemisega teatava tehnika abil võimalik tagada, et teatav norm/piirnorm saavutatakse või suudetakse sellest kinni pidada. 7. Asjaomaste saasteainete kontroll ja protsessi parameetrite mõõtmised, samuti automatiseeritud mõõtmissüsteemide kvaliteedikontroll ja võrdlusmõõtmised nende süsteemide kaliibrimiseks tehakse vastavalt Euroopa Standardikomitee standarditele. Kui Euroopa Standardikomitee standardid ei ole kättesaadavad, kohaldatakse ISO standardeid, siseriiklikke või rahvusvahelisi standardeid, mis tagavad samaväärse teadusliku kvaliteediga andmete esitamise. Põletusseadmed (katlad ja protsessi kütteseadmed), mille nimisoojusvõimsus ületab 50 MWth (1) (II lisa, kategooria 1) 8. Tolmuheite piirnormid, mida kohaldatakse tahkete ja vedelate kütuste põletamisel, v. a biomass ja turvas (2): Tabel 1 Kütuse liik Soojusvõimsus (MWth) Tolmuheite piirnorm (mg/m3) (1) Tahkekütused 50–100 Uued seadmed: 20 (süsi, ligniit ja muud tahkekütused) Olemasolevad seadmed: 30 (süsi, ligniit ja muud tahkekütused) 100–300 Uued seadmed: 20 (süsi, ligniit ja muud tahkekütused) Olemasolevad seadmed: 25 (süsi, ligniit ja muud tahkekütused) > 300 Uued seadmed: 10 (süsi, ligniit ja muud tahkekütused) Olemasolevad seadmed: 20 (süsi, ligniit ja muud tahkekütused) Vedelkütused 50–100 Uued seadmed: 20 Olemasolevad seadmed: 30 (üldiselt) 50 toornafta rafineerimisel tekkinud destilleerimis- ja ümbertöötlemisjääkide põletamine põletusseadmetes oma tarbeks Vedelkütused 100–300 Uued seadmed: 20 Olemasolevad seadmed: 25 (üldiselt) 50 toornafta rafineerimisel tekkinud destilleerimis- ja ümbertöötlemisjääkide põletamine põletusseadmetes oma tarbeks > 300 Uued seadmed: 10 Olemasolevad seadmed: 20 (üldiselt) 50 toornafta rafineerimisel tekkinud destilleerimis- ja ümbertöötlemisjääkide põletamine põletusseadmetes oma tarbeks 9. Erisätted seoses punktis 8 nimetatud põletusseadmetega: a) protokolliosalisele võib teha erandi punktis 8 ettenähtud heite piirnormidest kinnipidamise kohustusest järgmistel juhtudel: i) tavaliselt gaaskütust kasutavate põletusseadmete puhul, mis peavad gaasivarustuse äkilise katkemise tõttu erandkorras kasutama muid kütuseid ja mis seetõttu tuleks varustada heitgaasi puhastamise seadmega; ii) olemasoleva põletusseadme puhul, mida ei käitata rohkem kui 17 500 töötundi alates 1. jaanuarist 2016 kuni hiljemalt 31. detsembrini 2023; b) kui põletusseadet on laiendatud vähemalt 50 MWth nimisoojusvõimsuse võrra, kohaldatakse laiendatud osale punktis 8 ettenähtud uute seadmete heite piirnormi. Heite piirnorm arvutatakse seadme olemasoleva ja uue osa tegeliku nimisoojusvõimsuse kaalutud keskmisena; c) protokolliosalised tagavad, et sätestatakse menetlused seoses heitevähendusseadmete puuduliku toimimise või rikkega; d) üheaegselt kaht või enamat kütuseliiki kasutava põletusseadme puhul määratakse heite piirnorm üksikute kütuste heite piirnormide kaalutud keskmisena, võttes aluseks iga kütuse nimisoojusvõimsuse. Raua ja terase tootmine maagist ja vanametallist (II lisa, kategooria 2 ja 3) 10. Tolmuheite piirnormid: Tabel 2 Tegevus Tolmuheite piirnorm (mg/m3) Paagutusseade 50 Granuleerimisseade 20 purustamisel, jahvatamisel ja kuivatamisel 15 kõigi muude etappide puhul Kõrgahi: eelsoojendusahjud 10 Harilik hapnikkonvertermenetlusega terase tootmine ja valamine 30 Elektrikaarahjus terase tootmine ja valu 15 (olemasoleva seadmed) 5 (uued seadmed) Malmvalutsehhid (II lisa, kategooria 4) 11. Malmivalutsehhidest eralduva tolmuheite piirnormid: Tabel 3 Tegevus Tolmuheite piirnorm (mg/m3) Malmvalutsehhid: kõik ahjud (šahtahjud, induktsioonahjud, pöördahjud); kõik valuvormid (ainukasutusega või püsivormid) 20 Kuumvaltsimine 20 50, kui kottfiltrit ei saa niiske suitsu tõttu kasutada Vase, tsingi ning räni- ja ferromangaani sulamite tootmine ja töötlemine, sh kõrgahjudes (II lisa, kategooriad 5 ja 6) 12. Tolmuheite piirnormid vase, tsingi ning räni- ja ferromangaani sulamite tootmisel ja töötlemisel: Tabel 4 Tolmuheite piirnorm (mg/m3) Värviliste metallide tootmine ja töötlemine 20 Plii tootmine ja töötlemine (II lisa, kategooriad 5 ja 6) 13. Plii tootmisel ja töötlemisel eralduva tolmuheite piirnormid: Tabel 5 Tolmuheite piirnorm (mg/m3) Plii tootmine ja töötlemine 5 Tsemenditööstus (II lisa, kategooria 7) 14. Tsemenditootmisel eralduva tolmuheite piirnormid: Tabel 6 Tolmuheite piirnorm (mg/m3) (2) Tsemendikäitised, põletusahjud, veskid ja klinkrijahutid 20 Tsemendikäitised, põletusahjud, veskid ja klinkrijahutid, milles toimub jäätmete koospõletamine 20 Klaasitööstus (II lisa, kategooria 8) 15. Klaasitootmisel eralduva tolmuheite piirnormid: Tabel 7 Tolmuheite piirnorm (mg/m3) (3) Uued käitised 20 Olemasolevad käitised 30 16. Klaasitootmisel eralduva pliiheite piirnorm: 5 mg/m3. Kloorleeliste tööstus (II lisa, kategooria 9) 17. Olemasolevad kloorleeliste tehased, kus kasutatakse elavhõbe-elektrolüüsi, peavad minema üle elavhõbedat mittekasutavale tehnoloogiale või tehase sulgema 31. detsembriks 2020; kuni uue tehnoloogia kasutuselevõtuni ei tohi tehasest õhku eralduva elavhõbeda heide ületada ühte grammi 1 mg (3) klooritootmise võimsuse kohta. 18. Uutes kloorleeliste tehastes ei tohi kasutada elavhõbedat. Jäätmete põletamine (II lisa, kategooriad 10 ja 11) 19. Jäätmete põletamisel eralduva tolmuheite piirnorm: Tabel 8 Tolmuheite piirnorm (mg/m3) (4) Olme-, tava-, ohtlike ja meditsiinijäätmete põletamine 10 20. Jäätmete põletamisel eralduva elavhõbedaheite piirnorm: 0,05 mg/m3. 21. Jäätmete koospõletamisel saasteallika kategooriates 1 ja 7 eralduva elavhõbedaheite piirnorm: 0,05 mg/m3. B. Ameerika Ühendriigid 22. Piirnormid järgmistesse paiksete saasteallikate kategooriatesse kuuluvatest paiksetest allikatest eralduva tahkete osakeste ja/või konkreetsete raskmetallide heite piiramiseks ning saasteallikad, millele neid kohaldatakse, on määratletud järgmistes dokumentides: a) terasetehased: elektrikaarahjud – 40 C.F.R. osa 60, allosa AA ja AAa; b) väikesed olmejäätmete põletid – 40 C.F.R. osa 60, allosa AAAA; c) klaasitootmine – 40 C.F.R. osa 60, allosa CC; d) elektriettevõtete aurugeneraatorid – 40 C.F.R. osa 60, allosa D, ja allosa Da; e) tööstus- ja kaubandusettevõtete ning asutuste aurugeneraatorid – 40 C.F.R. osa 60, allosa Db, ja allosa Dc; f) olmejäätmete põletusjaamad – 40 C.F.R. osa 60, allosa E, Ea ja Eb; g) haigla-, meditsiini-, nakkusohtlike jäätmete põletusjaamad – 40 C.F.R. osa 60, allosa Ec; h) portlandtsement – 40 C.F.R. osa 60, alaosa F; i) vanaplii sulatuskojad – 40 C.F.R. osa 60, alaosa L; j) hapnikkonverterid – 40 C.F.R. osa 60, alaosa N; k) aluselise protsessiga terasetootmise käitised (alates 20. jaanuar 1983) – 40 C.F.R. osa 60, alaosa Na; l) esmase vase sulatuskojad – 40 C.F.R. osa 60, alaosa P; m) esmase tsingi sulatuskojad – 40 C.F.R. osa 60, alaosa Q; n) esmase plii sulatuskojad – 40 C.F.R. osa 60, alaosa R; o) rauamangaani tootmise tehased – 40 C.F.R. osa 60, alaosa Z; p) muud tahkete jäätmete põletamise üksused (pärast 9. detsembrit 2004) – 40 C.F.R. osa 60, alaosa EEEE; q) vanaplii sulatuskojad – 40 C.F.R. osa 63, alaosa X; r) ohtlike jäätmete põletid – 40 C.F.R. osa 63, allosa EEE; s) portlandtsemendi tootmine – 40 C.F.R. osa 63, alaosa LLL; t) esmase vase tootmine – 40 C.F.R. osa 63, alaosa QQQ; u) esmase plii sulatamine – 40 C.F.R. osa 63, alaosa TTT; v) malm- ja terasevalutsehhid – 40 C.F.R. osa 63, alaosa EEEEE; w) raua ja terase integreeritud tootmine – 40 C.F.R. osa 63, alaosa FFFFF; x) elektrikaarahjuga terasetootmistehased – 40 C.F.R. osa 63, alaosa YYYYY; y) malm- ja terasevalutsehhid – 40 C.F.R. osa 63, alaosa ZZZZZ; z) esmase vase sulatamine, pindallikad – 40 C.F.R. osa 63, alaosa EEEEEE; aa) vanavase sulatamine, pindallikad – 40 C.F.R. osa 63, alaosa FFFFFF; bb) esmased värvilised metallid, pindallikad: tsink, kaadmium ja berüllium – 40 C.F.R. osa 63, alaosa GGGGGG; cc) klaasitootmine (pindallikad) – 40 C.F.R. osa 63, alaosa SSSSSS; dd) värviliste vanametallide sulatamine (pindallikad) – 40 C.F.R. osa 63, alaosa TTTTTT; ee) rauamangaani tootmine (pindallikad) – 40 C.F.R. osa 63, alaosa YYYYYY; ff) alumiiniumi-, vase- ja värviliste metallide valu tsehhid (pindallikad) – 40 C.F.R. osa 63, alaosa ZZZZZZ; gg) söe rikastamise ja töötlemise tehaste tulemuslikkuse standardid – 40 C.F.R. osa 60, alaosa Y; hh) tööstus- ja kaubandusettevõtete ja asutuste ning protsessi kütteseadmed – 40 C.F.R. osa 63, alaosa DDDDD; ii) tööstus- ja kaubandusettevõtete ning asutuste katlad – 40 C.F.R. osa 63, alaosa JJJJJJ; (jj) elavhõbe-elektrolüüsi kasutavad kloorleeliste tehased – 40 C.F.R. osa 63, alaosa IIIII; ning kk) tahkete jäätmete selliste kaubanduslike ja tööstuslike põletusseadmete tulemuslikkuse standardid, mille ehitamist alustati pärast 30. novembrit 1999 või mille muutmist või rekonstrueerimist alustai 1. juunil 2001 või pärast seda – 40 C.F.R. osa 60, alaosa CCCC.“